stanford-oval/wikipedia huggingface dataset:
Moorgaten asema

Moorgate on rautatie- ja metroasema Lontoon Cityn pohjoisosassa, Moorgatekadun varrella lähellä Finsbury Circusin puistoa. Vuonna 1900 valmistunut arkkitehti T. Phillips Figgisin suunnittelema asema suojeltiin Grade II -luokan kohteena vuonna 1977.
Govia Thameslink Railway liikennöi asemalta junavuoroja Great Northern -toiminimellä Hertfordshiren kreivikunnassa sijaitseviin Stevenageen ja Welwyn Garden Cityyn. Moorgate on rataosan pääteasema, josta seuraava pysähdyspaikka pohjoiseen päin on Old Streetin asema. Aseman kautta kulkee myös useita metrolinjoja: se on Circle-, Hammersmith & City- ja Metropolitan-linjoilla Liverpool Streetin ja Barbicanin asemien välillä ja Northern-linjalla Bankin ja Old Streetin välillä.
Alkuperäisen aseman rakennutti Metropolitan Railway ja se avattiin Moorgate Street -nimisenä 23. joulukuuta 1865. City and South London Railway yhdisti oman rataosansa asemaan 25. helmikuuta 1900. Samalla otettiin käyttöön T. Phillips Figgisin suunnittelema uusi asemarakennus, jonka yläkerroksiin tuli yhtiön toimistotiloja. Vuonna 1904 Moorgatesta tuli eteläinen pääteasema Great Northern and City Railwayn linjalle, jonka toinen pääteasema oli  Finsbury Parkin asema Pohjois-Lontoossa. Asemarakennusta korjattiin 1930-luvulla muun muassa rakentamalla sisäänkäynnit uudelleen. Vuonna 1975 junavuorot Finsbury Parkiin lakkautettiin ja korvattiin British Railin Hertfordshireen saakka liikennöivillä sähköjunilla.
Asemalla sattui Lontoon metron rauhanajan tuhoisin onnettomuus 28. helmikuuta 1975 Northern City -linjan junan törmätessä tunnelin peräseinään. Törmäyksessä kuoli 43 ja loukkaantui 74 ihmistä, mutta onnettomuuden syy ei koskaan selvinnyt. Sen seurauksena metrossa otettiin käyttöön automaattinen pysäytysjärjestelmä ylinopeutta ajaville junille.
NF-Board

NF-Board (Nouvelle Fédération-Board) on jalkapallojärjestö sellaisille maa- ja etnisin perustein kootuille joukkueille, jotka eivät osallistu FIFAn tai sen maanosaliittojen kilpailuihin. Tämä johtuu suurimmalla osalla siitä, ettei NF-Boardiin kuuluvilla mailla tai kansoilla ei ole omaa itsenäistä valtiota. NF-Boardiin kuuluvat esimerkiksi Brittiläinen Intian valtameren alue, Tiibet ja saamelaiset. NF-Boardin pääsihteeri on Jean-Luc Kit.
NF-Board perustettiin 12. joulukuuta 2003. Se järjestää maaotteluita jäsenjoukkueidensa välillä ja VIVA World Cup -turnauksia. Turnauksia on järjestetty viisi kappaletta:
marraskuussa 2006 Hyèresissä, Ranskan Oksitaniassa
heinäkuussa 2008 Jällivaarassa, Ruotsin Lapissa
kesäkuussa 2009 Italian Padaniassa
touko-kesäkuussa 2010 Gozon saarella, Maltalla
kesäkuussa 2012 Irakin Kurdistanissa
Jäsenet

| 0 | 1 | 2 | 3 | 4 | 5 |
| --- | --- | --- | --- | --- | --- |
|  Eurooppa   Tšetšenia1   Gozo1   Pohjois-Kypros   Oksitania   Padania1  Saugeais2   Fiume   Romanit   Saamelaiset   Sealand2   Eteläinen Ala-Saksi2   Vallonia1   Monaco   Vatikaani |  Afrikka   Casamance1   Masai-heimo1   Somalimaa   Etelä-Kamerun   Länsi-Sahara1   Sansibar1 |  Aasia   Aramealaiset   Chagossaaret   Etelä-Molukit   Tiibet   Länsi-Papua   Irakin Kurdistan |  Amerikka   Grönlanti   Pääsiäissaari1, 4 |  Oseania   Yap1 |  |
  1: väliaikaisjäsen  2: liitännäisjäsen  3: FIFAn maanosaliiton jäsen  4: mahdollinen CSANF:n jäsen
Aiheesta muualla

Virallinen sivu
http://www.fedefutbol.net/nfboard.aspx (Arkistoitu – Internet Archive)
Roon Ba international football website (Arkistoitu – Internet Archive) (englanniksi)
Minna Tervamäki

| Minna Tervamäki> Henkilötiedot |
| --- | --- |
Syntynyt: 1968 (ikä 55–56)
Kansalaisuus:  Suomi
Ammatti:  balettitanssija ja koreografi
Aiheesta muualla
Viralliset kotisivut
IMDb 
Minna Tervamäki (s. 1968) on suomalainen uransa lopettanut balettitanssija sekä koreografi. Hän aloitti baletin opinnot 7-vuotiaana, ja pääsi Suomen Kansallisoopperan balettikouluun vuonna 1981. Hän opiskeli myös muun muassa Ranskassa, Italiassa ja Yhdysvalloissa. Tervamäki kiinnitettiin Suomen Kansallisbalettiin syksyllä 1986. Hänet nimettiin Suomen Kansallisbaletin tähtitanssijaksi 6. elokuuta 2009.
Ura

Tervamäki on esiintynyt lukuisissa päärooleissa uransa aikana ja tehnyt myös koreografioita vuodesta 2005. Hän on esiintynyt festivaaleilla ja gaalaesityksissä muun muassa Tukholmassa, Houstonissa ja Budapestissa sekä ollut mukana Suomen Kansallisbaletin kiertueilla Edinburghissa, Yhdysvalloissa, Tallinnassa ja Pariisissa.
Tervamäki on tanssinut Joutsenlammen pääosan 27 esityksessä vuodesta 1994 lähtien. Viimeisen kerran hän tanssi sen syyskuun lopussa 2010, sillä rooli on hänelle jo liian raskas aiempien vammautumisten vuoksi. Tervamäki jäi Kansallisbaletista eläkkeelle vuonna 2012.
Tanssijan uransa jälkeen Tervamäki on toiminut koreografina ja yksityisyrittäjänä; hän muun muassa opettaa tanssia ja rentoutumistaitoja sekä luennoi yrityksissä. Vuoden 2013 lopussa ilmestyi hänen ensimmäinen kirjansa Minnan metodit Otavan kustantamana.
Tervamäki oli aviomiehensä kanssa mukana vuoden 2004 tapaninpäivänä tapahtuneessa tsunamissa Khao Lakissa Thaimaassa, mutta he selvisivät onnettomuudesta hengissä.
Roolit

Bajadeeri: Nikiya, Gamzatti (Natalia Makarova/Petipa)
Don Quijote: Mercedes (Patrice Bart/Petipa), Etydit (Harald Lander)
Giselle: nimirooli, Myrtha (Sylvie Guillem/Coralli–Perrot–Petipa)
Joutsenlampi: Odette–Odile (Vladimir Bourmeister/Petipa–Ivanov)
Joutsenlampi: Odette–Odile (Rudi van Dantzig/Petipa–Ivanov)
Onegin: Tatjana (John Cranko)
Prinsessa Ruusunen: nimirooli (Rudolf Nurejev/Ivanov)
Raymonda: nimirooli (Anna-Marie Holmes/Petipa)
La Sylphide (Pierre Lacotte/Taglioni)
Tuhkimo: Hyvä haltijatar (Ben Stevenson)
Divertimento nro 15 (George Balanchine)
Serenade (George Balanchine)
Stravinsky Violin Concerto (George Balanchine)
Tšaikovskin pianokonsertto nro 2 (George Balanchine)
Kuten haluatte (John Neumeier)
Artus-legenda (John Neumeier)
Lokki: Nina (John Neumeier)
Kesäyön unelma (Heinz Spoerli)
The Second Detail (William Forsythe)
Steptext (William Forsythe)
Arbos (Ohad Naharin)
Carmina Burana (Youri Vamos)
D.C. (Nils Christe)
Four Sections (Ted Brandsen)
Viides sinfonia (Stefano Giannetti)
Neljä viimeistä laulua (Rudi van Dantzig)
Pierrot Lunaire (Glen Tetley)
HAPPY is HAPPY (Jorma Elo)
Tides of Mind (Dominique Dumais)
Svadebka: Morsian (Jiří Kylián)
Stepping Stones (Jiří Kylián)
Petite Mort: 6. pari (Jiří Kylián)
BACHSPACE (Pär Isberg)
Manon: Rakastajatar (Sir Kenneth McMillan)
Bach 260 (Robert Sher-Machherndl)
Liquid Space (Robert Sher-Machherndl)
Koreografiat

gets me going (Suomen Kansallisbaletin koreografiworkshop 2005),
Something else? (kantaesitys Tervamäen tuottamassa tanssi-illassa Suomen Kansallisoopperan Alminsalissa 2005)
Drum the Ballet (kantaesitys Suomen Kansallisoopperan balettioppilaitoksen kevätnäytöksessä Alminsalissa 19. toukokuuta 2010)
Palkinnot

Tanssin kukka -palkinto Suomen Kansallisbaletin 75-vuotisjuhlagaalassa vuonna 1997
Suomen Kulttuurirahaston Edvard Fazer -palkinto vuonna 2000
Libris-kannustuspalkinto 29.5.2006
Imatran balettigaalan tunnustuspalkinto 2009
Aiheesta muualla

Pohjalahti, Sanna-Katja: Minna Tervamäki - enemmän kuin ballerina Yle Elävä arkisto.  18.05.2011 / Päivitetty 14.02.2014. Viitattu 10.7.2022.
Häkkinen, Henri: Minna Tervamäki (yrittäjä, tanssija, koreografi) Haastattelut.com.  8.8.2014. Arkistoitu 9.7.2022. Viitattu 10.7.2022.
NES Zapper

Zapper-pistooli.
Duck Hunt on yksi tunnetuimmista peleistä, johon tarvitaan Zapper-valopistoolia.
NES Zapper on pistoolin muotoinen elektroninen laite, jota myytiin osana alkuperäistä Nintendo Entertainment System -pakettia. Aluksi Zapperit olivat harmaita, mutta myöhemmin väri vaihdettiin oranssivalkoiseksi. Zapperin avulla pelaajat voivat tähdätä televisioruutua ja pelistä riippuen ampua ankkoja, savikiekkoja, rosvoja ja muita kohteita.
Kun liipaisinta painetaan, peli näyttää lyhyen aikaa kokonaan mustan ruudun, jonka jälkeen valkoinen suorakulmio ilmestyy maalitaulujen kohdalle. Diodi aseen takaosassa mittaa valon intensiteetiä ja lähettää sen konsolille. Mikäli intensiteetissä on lasku ja tämän jälkeen jyrkkä nousu voidaan todeta, että pelaajan osoittama kohta oli maalisuorakulmiossa. Tällöin pelaajalle merkitään osuma. Monen pikselin kohdealueita tuettiin piirtämällä vilkkuva valkoinen suorakulmio jokaisen potentiaalisen pikselin ympärille.
Zapper ei ole yhteensopiva LCD- ja plasmatelevisioiden kanssa.
Oranssi Zapper -valopistooli esiintyy myös sarjakuva- ja animaatiosarjan sankarin, Kapteeni N:n, aseena.
Zapperia tukevat pelit

| 0 | 1 | 2 | 3 | 4 |
| --- | --- | --- | --- | --- |
|  3-in-1 Supergun  The Adventures of Bayou Billy  Baby Boomer  Barker Bill's Trick Shooting  Chiller  Duck Hunt  Daydreaming davey |   |  Freedom Force  Gotcha! The Sport!  Gumshoe  Hogan's Alley  Laser Invasion  The Lone Ranger |   |  Mechanized Attack  Operation Wolf  Shooting Range  To the Earth  Track & Field II  Wild Gunman |
Aiheesta muualla

Wikimedia Commonsissa on kuvia tai muita tiedostoja aiheesta .
Zapper FAQ (englanniksi)
Video target control and sensing circuit for photosensitive gun (Arkistoitu – Internet Archive) Patent 4813682 Issued on March 21, 1989. Estimated Expiration Date: June 10, 2007. (englanniksi)
Nana Takagi

| Mitalit | Mitalit | Mitalit |  |
| --- | --- | --- | --- |
|  Nana Takagi vuonna 2018. |  Nana Takagi vuonna 2018. |  Nana Takagi vuonna 2018. |  |
Maa:  Japani
Naisten pikaluistelu
|  Olympialaiset  |  Olympialaiset  |  Olympialaiset  |  |
|  Kultaa | Pyeongchang 2018 | yhteislähtö |  |
|  Kultaa | Pyeongchang 2018 | joukkuetakaa-ajo |  |
|  Hopeaa | Peking 2022 | joukkuetakaa-ajo |  |
| Matkakohtaiset MM-kilpailut  | Matkakohtaiset MM-kilpailut  | Matkakohtaiset MM-kilpailut  |  |
|  Kultaa | Heerenveen 2015 | joukkuetakaa-ajo |  |
|  Kultaa | Inzell 2019 | joukkuetakaa-ajo |  |
|  Kultaa | Salt Lake City 2020 | joukkuetakaa-ajo |  |
|  Hopeaa | Kolomna 2016 | joukkuetakaa-ajo |  |
|  Hopeaa | Gangwon 2017 | yhteislähtö |  |
|  Hopeaa | Gangwon 2017 | joukkuetakaa-ajo |  |
Nana Takagi (jap. 髙木菜那, Takagi Nana; s. 2. heinäkuuta 1992) on japanilainen pikaluistelun olympiavoittaja.
Takagi osallistui olympialaisiin ensimmäisen kerran Sotšissa 2014. Tuolloin hän sijoittui joukkuetakaa-ajossa neljänneksi ja 1 500 metrillä 32:nneksi. Pyeongchangin olympialaisissa 2018 hän voitti kultaa joukkuetakaa-ajossa ja yhteislähtökilpailussa sekä sijoittui 12:nneksi 5 000 metrillä. Joukkuetakaa-ajon kultamitalijoukkueeseen kuului myös hänen pikkusiskonsa Miho Takagi. Pekingissä 2022 hän saavutti joukkuetakaa-ajossa hopeaa ja sijoittui 1 500 metrillä kahdeksanneksi.
Takagi voitti matkakohtaisissa MM-kilpailuissa joukkuetakaa-ajon maailmanmestaruuden Heerenveenissä 2015, Inzellissä 2019 sekä Salt Lake Cityssä 2020, jossa Japani teki maailmanennätyksen 2.50,76. Hän saavutti MM-hopeaa joukkuetakaa-ajossa Kolomnassa 2016 ja Gangwonissa 2017 sekä yhteislähdössä 2017. Vuoden 2020 MM-kilpailuissa hän oli yhteislähdössä neljäs ja 1 500 metrillä kahdeksas sekä 2016 MM-kilpailuissa 5 000 metrillä kymmenes. Yleisluistelun MM-kilpailuissa hän sijoittui seitsemänneksi Hamarissa 2022, kahdeksanneksi niin ikään Hamarissa 2020 ja yhdeksänneksi Calgaryssä 2015.
Takagi sijoittui yhteislähdön maailmancupin kokonaiskilpailussa kolmanneksi kaudella 2019–2020.
Nuorten MM-kilpailuissa Takagi saavutti hopeaa joukkuetakaa-ajossa 2010 ja 2012.
Ennätykset

| Matka | Aika | Paikka | Päivä |
| --- | --- | --- | --- |
| 500 metriä | 38,47 | Hashinohe | 21. helmikuuta 2021 |
| 1 000 metriä | 1.15,08 | Calgary | 7. helmikuuta 2020 |
| 1 500 metriä | 1.52,06 | Calgary | 12. joulukuuta 2021 |
| 3 000 metriä | 3.57,81 | Salt Lake City | 3. joulukuuta 2021 |
| 5 000 metriä | 7.08,77 | Stavanger | 19. marraskuuta 2017 |
| joukkuetakaa-ajo | 2.50,76 | Salt Lake City | 14. helmikuuta 2020 |
Moottoritorpedovene Tuuli

| Tuuli |
| --- | --- |

Aluksen vaiheet
Rakentaja:  Turun Veneveistämö
Palveluskäyttöön:  1943
Tekniset tiedot
Uppouma:  22 t
Pituus:  17,8 m
Leveys:  4,6 m
Syväys:  1,5 m
Koneteho:  2 × Isotta Frashcini W-18, 715 kilowattia  Ford Flathead V-8
Nopeus:  48 solmua
Miehistöä:  11
Aseistus
Aseistus:  2 × 450 mm torpedoa 1 × Madsen 20 mm
Tuuli (T 6) oli Suomen merivoimien Taisto-luokan moottoritorpedovene.
Valmistus

Alus rakennettiin Turun Veneveistämöllä 1943 ja sen suunnitteli italialaisten esikuvien mukaan insinööri Jarl Lindblom, joka suunnitteli alustyypin pohjarakenteen osin uudelleen merikelpoisuuden parantamiseksi nopeuden kärsimättä, ja tulos ylittikin odotukset.
Palvelus

Pian palvelukseenoton jälkeen alus siirrettiin 6. syyskuuta 1943 Koivistolle 1. moottoritorpedovenelaivueen mukana. Samana iltana saatiin tieto Seivästön eteläpuolella matkaavasta Neuvostoliiton laivaston saattueesta, johon kuului hinaajia, proomuja sekä yli kymmenen sota-alusta. Ennen saattuetta laivue kohtasi vartioveneitä joutuen tulitaisteluun, jonka päätyttyä se palasi Koivistolle. Tuuli, Taisto ja Jyske lähtivät uuteen yritykseen, jolloin upotettiin hinaaja proomuineen. Alukset palasivat Koivistolle 7. syyskuuta kello 05.15.
Alus osallistui 15. syyskuuta 1944 Suursaaren taisteluun, jolloin se osui Saksan laivaston M-luokan miinanraivaajaan.
Aluksessa kokeiltiin 1970-luvulla vesisuihkupropulsiota suunniteltaessa lopulta prototyyppiasteelle jäänyttä uutta KNV-luokkaa (Kevyt nopea vartiovene).
Nana Tanimura

| Nana Tanimura> 谷村 奈南 |
| --- | --- |

Henkilötiedot
Syntynyt: 10. syyskuuta 1987 Sapporo, Hokkaidō, Japani
Kansalaisuus:   Japani
Muusikko
Aktiivisena:  2007–
Tyylilajit:  J-pop
Levy-yhtiöt:  Avex
Aiheesta muualla
tanimuranana.com/index.html
  [ Muokkaa Wikidatassa ] [ ohje ]  
Nana Tanimura (jap. 谷村 奈南; s. 10. syyskuuta 1987 Sapporo, Hokkaidō, Japani) on japanilainen poplaulaja. Hän julkaisi ensimmäisen albuminsa Nana Best 10. elokuuta 2011, ja se ylsi Oriconin päivittäisellä listalla sijalle 7, ja viikoittaisella listalla sijalle 15. Tanimuran levy-yhtiö on Avex.
Tanimura meni huhtikuussa 2017 naimisiin nyrkkeilijä Kazuto Iokan kanssa. Marraskuussa 2018 kerrotiin parin eronneen.
Aiheesta muualla

Artistin kotisivut (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Nana Tanimura
Käännös suomeksi
Nanaimo bar

| Nanaimo bar |
| --- | --- |

Alkuperä
Alkuperämaa:  Kanada
Alue tai kunta:  Brittiläinen Kolumbia
Tiedot
Tyyppi:  peltileivonnainen
Nanaimo bar on paistamaton kreemitäytteinen peltileivonnainen. Kolmikerroksisen leivonnaisen pohja valmistetaan yleensä keksimuruista ja kookoshiutaleista, täyte vaniljalla maustetusta voikreemistä sekä kuorrute suklaasta ja kermasta. Kanadan Brittiläisessä Kolumbiassa kehitetty leivonnainen on nimetty Nanaimon kaupungin mukaan. National Post -lehden lukijaäänestyksessä kanadalaisten suosikkileivonnaiseksi vuonna 2006 valittu Nanaimo bar on myös esiintynyt kanadalaisissa postimerkeissä.
Historia

Varhaisin tunnettu maininta leivonnaisesta esiintyy Vancouver Sun -sanomalehdessä 11. maaliskuuta 1953 julkaistussa London fog bar -nimisen peltileivonnaisen reseptissä, jossa mainitaan samaa leivonnaista kutsuttavan myös nimellä Nanaimo bar. Useampi hyvin samankaltainen resepti oli esiintynyt vuotta aikaisemmin Nanaimon sairaalan tukiyhdistyksen julkaisemassa keittokirjassa, jossa niitä tosin nimitettiin yksinkertaisesti suklaaruuduiksi tai -viipaleiksi.
Ned Eisenberg

| Ned Eisenberg |
| --- | --- |

Henkilötiedot
Syntynyt: 13. tammikuuta 1957 New York City, New York, Yhdysvallat
Kuollut: 27. helmikuuta 2022 (65 vuotta)
Ammatti:  näyttelijä
Lapset:  1
Näyttelijä
Merkittävät roolit:  “Fredo Strozzi” Last Man Standing “Uncle Pete” Siviilirohkeutta “asianajaja Roger Kressler” Kova laki: Erikoisyksikkö
Aiheesta muualla
IMDb 
Ned Eisenberg (13. tammikuuta 1957 Bronx, New York, New York– 27. helmikuuta 2022 New York, New York) oli yhdysvaltalainen näyttelijä, joka näytteli sivurooleissa useissa elokuvissa ja televisiosarjoissa. Eisenberg valmistui Riverdale Junior High Schoolista New Yorkissa 1972 ja opiskeli sen jälkeen Manhattanilla Fiorello H. LaGuardia High School of Music & Art and Performing Arts -oppilaitoksessa näyttelijän työtä. Eisenberg oli naimisissa ja hänellä on yksi lapsi.
Hän esiintyi muiden muassa elokuvissa Siviilirohkeutta ja Last Man Standing, sekä esitti asianajaja Kressleriä kaikkiaan 24:ssa Kova laki: Erikoisyksikkö -televisiosarjan jaksossa.
Ned Dearborn

Ned Dearborn (24. marraskuuta 1865 Alton New Hampshire Yhdysvallat– 1948 New York?) oli yhdysvaltalainen lintutieteilijä. Hänet tunnetaan parhaiten työstään "U.S. Biological Survey"ssa ja kirjoituksistaan Yhdysvaltain itäosien linnustosta.
Dearborn opiskeli Dartmouthin yliopistossa, josta hän valmistui 1891. Myöhemmin hän opiskeli New Hampshire State Collegessa ja valmistui sieltä 1898. Tämän jälkeen hän toimi kaksi vuotta opettajana yleisessä koulussa ja neljä vuotta New Hampshiren collegessa. Hän työskenteli lintuosaston apulaiskuraattorina Chicagon Field Museum of Natural Historyssa vuosina 1901–1909. "U.S. Biological Survey"ssa hän työskenteli 1909–1920, kunnes siirtyi johtajaksi turkistarhalleen Dearborn Fur Farmille New Yorkin Sackets Harboriin.
Dearborn julkaisi useita lintukirjoja, muun muassa Birds of Belknap and Merrimac Counties, N.H. (1898), Birds of Durham and Vicinity, N.H. (1902), Trapping on the Farm (1920) ja oli yhtenä kirjoittajana teoksessa Birds in Their Relation to Man (1903). Hän teki töitä turkistarhallaan kuolemaansa saakka.
Linnuista Deraborn nimesi sinitimanttikolibrin (Amazilia cyanura) alalajin guatemalae ja pikkupuhkojan (Diglossa baritula) alalajin montana.
Moorlands Totilas

| Moorlands Totilas |
| --- | --- |

Syntynyt:  23.5.2000
Kuollut:  14.12.2020
Sukupuoli:  ori
Väri:  musta
Rotu:  hollanninpuoliverinen
Kasvattaja:  J.K.Schuil & A. Visser
Ratsastaja:  Edward Gal
Laji:  kouluratsastus
Muut saavutukset
 ME: Grand Prix Freestyle 92.30% ME: Grand Prix Special 86.460% 
Moorlands Totilas oli kouluratsu, joka ylitti 90 ensimäisenä ratsukkona. Totilaksen saavutus on mailman toisiksi suurin ennätys tähän mennessä Grand Prix -tason kouluratsastuksen vapaaohjelmissa. Totilas menehtyi 14.12.2020 ähkyn seurauksena.
Ura

Totilas siirtyi hollantilaisen Edward Galin ratsastettavaksi vuonna 2006. Ratsukko aloitti kilpailemisen vuonna 2008 ja rikkoi Anky van Grunsvenin hallussa pitämän maailmanennätyksen Grand Prix -tason kouluratsastuksen vapaaohjelmassa heinäkuussa 2009 tuloksella 89,50 %. Myöhemmin ratsukko rikkoi oman ennätyksensä kahteen kertaan, ensin tuloksella 90,75 % ja myöhemmin tuloksella 92,30 %. Ratsukolla on myös tilillään maailmanennätystulos 86,460 % Grand Prix Special -ohjelmasta, joka ratsastettiin Aachenissa heinäkuussa 2010. Pari voitti myös historiallisesti kolmoiskultaa kouluratsastuksessa ratsastuksen MM-kisoissa 2010.
Jalostuskäyttö

KWPN (Royal Warmblood Studbook of the Netherlands) hyväksyi Totilaksen jalostukseen vuonna 2009. Ensimmäisellä jalostuskaudella hyväksyttiin 175 tammaa, mukaan lukien suomalainen Asher Ishtar. Varsa RH's Totally More myytiin Italiaan 33000 euron hintaan sen ollessa kolmen kuukauden ikäinen.
Myynti ja tulevaisuus

Lokakuussa 2010 ilmoitettiin saksalaisen hevoskasvattaja Paul Schockemöhlen ostaneen Totilaksen. Kauppahintaa ei kerrottu julkisuuteen, mutta huhujen mukaan hevosen hinta liikkui 9,5 miljoonan ja 15 miljoonan välillä. Schockemöhle ilmoitti myöhemmin Totilaksen siirtyneen saksalaisen kouluratsastajan Matthias Alexander Rathin ratsastettavaksi.
Mustanaamakardinaali

| Mustanaamakardinaali |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kardinaalit Cardinalidae
Suku::  Sitruunakardinaalit Caryothraustes
Laji::  poliogaster
Kaksiosainen nimi
 Caryothraustes poliogaster  (Du Bus de Gisignies, 1847) 
Katso myös
   Mustanaamakardinaali Wikispeciesissä   Mustanaamakardinaali Commonsissa 
Infobox OKNimi-testi OKIUCN-testi OK: 
Mustanaamakardinaali (Caryothraustes poliogaster) on kardinaalien heimoon kuuluva varpuslintu.
Levinneisyys

Mustanaamakardinaalia tavataan Belizessä, Costa Ricassa, Guatemalassa, Hondurasissa, Meksikossa, Nicaraguassa ja Panamassa. Sen kannaksi arvioidaan 50 000–499 999 yksilöä ja se on luokiteltu elinvoimaiseksi.
Myskikurpitsa

| Myskikurpitsa |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Cucurbitales
Heimo::  Kurkkukasvit Cucurbitaceae
Suku::  Kurpitsat Cucurbita
Laji::  moschata
Kaksiosainen nimi
 Cucurbita moschata  (Duchesne. ex Lam.) Duchesne. ex Poir. 
Katso myös
   Myskikurpitsa Wikispeciesissä   Myskikurpitsa Commonsissa 
Infobox OKNimi-testi OK: 
Myskikurpitsa (Cucurbita moschata) on kurkkukasveihin kuuluva köynnöskasvi. Sen hedelmiä käytetään ruoanlaitossa.
Myskikurpitsa on yksivuotinen köynnöskasvi, joka kasvaa 5 metriä pitkäksi. Sen kukat ovat joko hede- tai emikukkia, samassa kasviyksilössä kasvaa molempia. Hyönteiset hoitavat pölyttämisen. Lehdet ovat kooltaan noin 12–25 x 20–30 cm, viisikulmaiset tai viisihalkioiset. Hedelmän muoto, väri ja koko vaihtelevat suuresti.

Hedelmäliha on kirkkaan oranssia, ja sitä käytetään pastaan, risottoon, keittoihin ja leivontaan. Siemenet on helppo puhdistaa ja niitä syödään paahdettuina.
Myski (Kemerovon alue)

| Myski (Мыски) |
| --- | --- |

 lippu:  vaakuna

 Myski
 Koordinaatit: 53°42′N, 87°49′E 
Valtio:  Venäjä
Alue:  Kemerovon alue
Aikavyöhyke:  UTC+7 (MSK+4)
Infobox OKVirheellinen NIMI-arvo: 
Myski on kaupunki Siperiassa ja kuuluu Kemerovon alueeseen. Myskissä oli vuonna 2014 noin 45 000 asukasta.
Nakanoshiman puisto

Nakanoshiman puisto  (中之島公園 Nakanoshima kōen) on viheralue Osakan keskustassa Nakanoshiman saarella.
Puisto rajoittuu Dojimagawa- ja  Tosaborigawa-jokiin. Sen pituus on 1,6 km ja pinta-ala 10,6 hehtaaria.
Nakanoshiman puisto talvi-iltana.
Nakanoshiman puisto on Osakan vanhin julkinen puisto. Se perustettiin vuonna 1891. Alkuvuosina siellä oli paljon ravintoloita, hotelli, teatteri ja Osakan ensimmäinen olutterassi. Nykyisin sen nähtävyyksiin kuuluvat ruusuistutukset ja vuodenvaihteeseen ajoittuva juhlavalaistus. Valotapahtuma on järjestetty vuosittain vuodesta 2002 alkaen. Vuonna 2012 siihen osallistui 3,5 miljoonaa vierasta.
Aiheesta muualla

Wikimedia Commonsissa on kuvia tai muita tiedostoja aiheesta .
Osaka Hikari-Renaissance 2013 (Arkistoitu – Internet Archive) Vuoden 2013 valojuhlan kotisivu (englanniksi)
Nakasu-Kawabatan metroasema

Metroaseman sisäänkäynti
Nakasu-Kawabatan metroasema (jap. 中洲川端駅, Nakasu-Kawabata eki) on Fukuokan kaupungin Hakatan suuralueella sijaitseva metroasema. Nakasu-Kawabatan asema on yhdeksäs asema Kūkō-linjalla Meinohaman aseman päästä lukien ja ensimmäinen asema Hakozaki-linjalla. Asema on avattu 20. huhtikuuta 1982.
Asema on rakennettu kolmeen kerrokseen maan alle, joista päällimmäinen on sisäänkäyntikerros, jossa sijaitsevat portit ja lipunmyynti. Keskimmäinen kerros on Kūkō-linjan käytössä, alempi Hakozaki-linjan käytössä. Raiteet yhdistyvät ennen Tenjinin asemaa ja junat jatkavat vuorotellen Meinohamaan asti.
Tärkeitä paikkoja ja rakennuksia aseman lähistöllä ovat esimerkiksi:
Nakasu, Fukuokan yöelämän keskus
Kawabatan kauppakatu
Canal City Hakata
Hakata Riverein
Hotel Okura Fukuoka
Fukuokan Aasia-taidemuseo
eeny meeny miny mo
Nishi-Nihon City Bankin Hakatan toimisto
Fukuokan pankin Hakatan toimisto.